Riktig kjøkkenbelysning setter stilen samtidig som den er praktisk og funksjonell. Når du kjøper en taklampe til kjøkkenet er det derfor viktig å tenke på både design og funksjon. En taklampe over kjøkkenøya kan gjerne gi retningsbestemt punktbelysning når du lager mat og baker. Har du en stor kjøkkenøy kan du med fordel velge en pendel med tre lamper eller henge to små kjøkkenlamper i taket for å få mer belysning. Når det kommer til taklys over spiseplassen, er det lurt å tenke over hvordan du bruker spisebordet ditt. Er spisestuen kun for koselige middager med familie og venner eller brukes spisebordet også som skrivebord til jobb og lekser. En kjøkkenlampe i industristil med synlige lyspærer kan gi et sterkt og rettet lys, mens en pendel i glass kan gi en større og mykere lysspredning. Tenk over hva slags belysning du og din familie trenger. Du kan også velge hengende taklamper med dimmer over kjøkkenbordet for enkelt å justere lysstyrken etter behov.